Diari Oficial de la Generalitat Valenciana


Sumari del DOGV 9875, del 20-06-2024 (2024/5640)

RESOLUCIÓ de 6 de juny de 2024, de la Conselleria d'Agricultura, Ramaderia i Pesca, per la qual s'amplien les quanties màximes de les ajudes convocades per la Resolució de 18 de desembre de 2023, d'esta conselleria, per la qual es convoquen a les comunitats de regants i altres entitats de reg per a la utilització racional de l'aigua i la millora de l'eficiència energètica en regadiu, per a l'exercici de 2024.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9875

Data del DOGV
:   20-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/5640


Data del document
:   13-06-2024

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Anàlisi jurídica

RESOLUCIÓ de 6 de juny de 2024, de la Conselleria d'Agricultura, Ramaderia i Pesca, per la qual s'amplien les quanties màximes de les ajudes convocades per la Resolució de 18 de desembre de 2023, d'esta conselleria, per la qual es convoquen a les comunitats de regants i altres entitats de reg per a la utilització racional de l'aigua i la millora de l'eficiència energètica en regadiu, per a l'exercici de 2024. [2024/5640]  
  
La Resolució de 18 de desembre de 2023 d'esta conselleria, convocava les comunitats de regants i altres entitats de reg perquè formularen les seues propostes en relació amb la utilització racional de l'aigua i la millora de l'eficiència energètica en regadius, per a l'exercici 2024.  
  
En l'apartat tercer estimava que l'import global màxim de les ajudes per a 2024 i les quantitats imputables a les anualitats futures serien els següents:  
  
Any 2024\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 500.000,00 euros  
Any 2025\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2.300.000,00 euros  
Any 2026\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 900.000,00 euros  
Any 2027\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 3.300.000,00 euros  
  
També arreplegava en l'apartat tercer que esta convocatòria és susceptible d'ampliació al 100 % de l'import de la línia per al 2024, i al 70 % de 2025, 60 % per a 2026 i 50 % per a 2027, o, si és el cas, el que hi siga aplicable de l'article 40 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, per la qual cosa els imports abans esmentats es podran incrementar fins a un màxim d'1.800.000,00 euros sense necessitat d'una nova convocatòria en els casos i amb les condicions que establix l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat (DOGV 8592, 16.07.2019), així com l'article 58 del Reial decret 88/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
Després del tancament de l'exercici de 2023, i comprovats els compromisos degudament adquirits en expedients d'exercicis anteriors, s'estima que els imports màxims que es destinaran a obres d'utilització racional de l'aigua i la millora de l'eficiència energètica en regadius poden acollir-se a este increment màxim que s'ha esmentat.  
En virtut d'això, i fent ús de les facultats que tinc atribuïdes, resolc:  
  
Article únic  
L'import global màxim de les subvencions convocades per la Resolució de 18 de desembre de 2023 d'esta conselleria, imputable a l'exercici de 2024, queda fixat en 550.000,00 euros, amb càrrec als crèdits del programa 531A00, capítol 7, línia S0130, «Racionalització de l'ús de l'aigua per a reg: gota a gota», de la llei de pressupostos de la Generalitat Valenciana de 2024.  
Les quantitats que s'imputen als exercicis futurs no podran excedir els valors següents:  
  
Any 2025\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2.800.000,00 euros  
Any 2026\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1.800.000,00 euros  
Any 2027\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 3.650.000,00 euros  
  
El pagament de les anualitats futures queda subordinat a l'existència de crèdit adequat i suficient en els pressupostos de la Generalitat per als exercicis esmentats.  
Contra este acte administratiu podrà interposar-se, en el termini d'un mes des de la publicació, un recurs de reposició davant del conseller d'Agricultura, Ramaderia i Pesca, o bé directament, en el termini de dos mesos, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana.  
  
València, 6 de juny de 2024.- El director general de Producció Agrícola i Ramadera (p. d. Ordre 7/2023; DOGV número 9754, de 14.04.2023): Simón Martínez Ruiz.